
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ _ Αρ. Φύλλου 222 

— — - — 2ο Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

400 Χορήγηση οικονομικής ενισχύσεως σε ορισμένες 
κατηγορίες ναυτικών λόγω εορτών Χριστουγέν¬ 
νων 1994 .. 1 

ΣΥΜΒΑΣΕΙΣ 

Σύμβαση χρηματοδότησης του τηρούμενου στην Αγρο¬ 
τική Τράπεζα της Ελλάδος Α.Ε. Ειδικού Λογαρια¬ 
σμού Εγγυήσεων Γεωργικών Προϊόντων (ΕΛΕΓΠ) 
του Ελληνικού Δημοσίου με το ποσό των δρχ. σα¬ 
ράντα επτά δισεκατομμυρίων (47.000.0000.000) 
για δαπάνες συγκέντρωσης γεωργικών προϊόντων 
κατά την περίοδο 16.10.94 μέχρι 15.10.95 .... 2 

Σύμβαση χρηματοδότησης του τηρούμενου στην 
Αγροτική Τράπεζα της Ελλάδος Α.Ε. Ειδικού 
Λογαριασμού Εγγυήσεων Γεωργικών Προϊό¬ 
ντων (ΕΛΕΓΠ) του Ελληνικού Δημοσίου, με το 
ποσό των δραχμών τριακοσίων είκοσι δισεκατομ¬ 
μυρίων (320.000.000.000) σε ανοικτό λογαρια¬ 
σμό για χρηματοδότηση γεωργικών κοινοτικών 
δαπανών κατά την περίοδο 16.10.94 μέχρι 
15.10.95 Κίνηση και τήρηση του Ειδ. Λογ/σμού 
ΕΓΠ (εκτέλεση εισπράξεων - πληρωμών). 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλά¬ 
δος - Πολωνίας για συνεργασία του Υπουργείου Δη¬ 
μόσιας Τάξης της Ελληνικής Δημοκρατίας και του 
Υπουργείου Εσωτερικών της Δημοκρατίας της Πο¬ 
λωνίας σε θέματα αρμοδιότητάς τους. (Βαρσοβία, 

18 Ιουνίου 1993) . 4 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων της Ελληνικής Δημοκρατίας και 
της Ρουμανίας για τη συνεργασία στην επιστήμη και 
την τεχνολογία. (Βουκουρέστι, 14.12.1993) . 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 400 
Χορήγηση οικονομικής ενισχύσεως σε ορισμένες κατηγο¬ 
ρίες ναυτικών λόγω εορτών Χριστουγέννων 1994. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 (παρ. 1 εδ. ιγ') και 5 του Ν. 6002/1934 
«Περί προστασίας των ανέργων εργατών θαλάσσης και 
των οικογενειών αυτών (Α' 37) όπως συμπληρώθηκαν και 
αντικαταστάθηκαν αντίστοιχα με το άρθρο 1 του Α.Ν. 
113/1936 «Περί συμπληρώσεως του Ν. 6002 κ.λπ.» (Α' 
398) και το άρθρο 5 του Ν. 318/1976 «Περί συστάσεως 
οργανικών θέσεων του επιστημονικού και βοηθητικού 
Υγειονομικού προσωπικού του Οίκου Ναύτου» (Α' 111). 

β) Του άρθρου 29Α του Ν. 1558/1985 (Α' 137) το οποίο 
προσετέθη με το άρθρο 27 του Ν. 2081/1992 (Α 154). 

2. Την αριθμ. 4358/36/26.10.94 πρόταση του Διοικητι¬ 
κού Συμβουλίου του Οίκου Ναύτου (ΔΣΟΝ). 

3. Την αριθ. 313/10.11.94 γνωμοδότηση του Συμβου¬ 
λίου Εμπορικού Ναυτικού. 

4. Το γεγονός ότι το παρόν Διάταγμα θα προκαλέσει δα¬ 
πάνη δραχμών εκατό εκατομμυρίων (100.000.000) η 
οποία θα καλυφθεί εξ ολοκλήρου από τις εγγεγραμμένες 
στον ΚΑΕ 0652 του προϋπολογισμού εξόδων του Οίκου 
Ναύτου, οικονομικής χρήσεως 1994, πιστώσεις. 

5. Την αριθ. 664/24.11.1994 γνωμοδότηση του Συμ¬ 
βουλίου της Επικράτειας, με πρόταση του Υπουργού 
Εμπορικής Ναυτιλίας, αποφασίζουμε: 

Αρθρο 1 

Με την ευκαιρία των εορτών των Χριστουγέννων 1994, 
παρέχεται έκτακτη οικονομική ενίσχυση, υπό μορφή βοη¬ 
θήματος, στις κατά τις διατάξεις του παρόντος κατηγορίες 
ανέργων ναυτικών από το Κεφάλαιο Ανεργίας και Ασθέ¬ 
νειας Ναυτικών. 

Το ύψος αυτής καθορίζεται εις: 

α) Δραχμές είκοσι πέντε χιλιάδες (25.000) για τους άγα¬ 
μους και τις άγαμες. 

β) Δραχμές σαράντα χιλιάδες (40.000) για τους έγγα¬ 
μους ή έγγαμες ή έχοντες οικογενειακά βάρη από παιδιά. 

Αρθρο 2 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις: 

α) Έχουν συνολική θαλάσσια υπηρεσία μεγαλύτερη από 
πέντε (5) χρόνια, από την οποία δέκα οκτώ (18 μήνες) του¬ 
λάχιστον μέσα στην τελευταία, πριν από την 25η Δεκεμ¬ 
βρίου 1994, τριετία ή είκοσι τέσσερις (24 μήνες) συνολική 
θαλάσσια υπηρεσία κατά την τελευταία, πριν από την 25η 
Δεκεμβρίου 1994, τετραετία. 

β) Έχει μεσολαβήσει, από την τελευταία απόλυσή τους 
και μετά την εξάντληση του χρόνου κανονικής αδείας που 
δικαιούνται και μέχρι την 25η Δεκεμβρίου 1994, χρονικό 
διάστημα όχι μικρότερο από ενενήντα (90) ημέρες. 

γ) Είναι εγγεγραμμένοι στους καταλόγους ανέργων του 
ΓΕΝΕ από την 1η Οκτωβρίου 1994 και ενωρίτερα και 
έχουν κάρτα ανεργίας. 

δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιοσδήποτε άλλης μορφής, κατά το 
χρόνο της καταβολής, πλην των περιπτώσεων των επιδο¬ 
μάτων ασθένειας και ανεργίας του άρθρου 19 παρ. 2 του 
Π.Δ. 894/81 (Α' 226) και των άρθρων 1 και 8 του Π.Δ. 
272/82 (Α' 48) αντίστοιχα και δεν προστατεύονται από το 
Ίδρυμα Κοινωνικών Ασφαλίσεων (ΙΚΑ) ή άλλο Δημόσιο 
Ασφαλιστικό φορέα. 

ε) Δεν έχουν επιδοθεί σε άλλη βιοποριστική απασχό¬ 
ληση μετά την αναγραφόμενη στο ναυτικό τους φυλλάδιο 
τελευταία απόλυση ή την αναγραφόμενη στο διαβατήριό 
τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο και το διαβατήριο 
του δικαιούχου. Η συνδρομή των προϋποθέσεων των εδα¬ 
φίων (δ) και (ε) ελέγχεται από το φωτοαντίγραφο του εκ¬ 
καθαριστικού σημειώματος της Εφορίας, του δικαιούχου, 
για το 1993. 

Επικυρωμένα από τον Ο.Ν. φωτοαντίγραφα δικαιολογη- 
τικών φυλάσσονται στο φάκελο του δικαιούχου ναυτι¬ 
κού. 

2. Την οικονομική ενίσχυση του άρθρου 1 του παρόντος 
δικαιούνται να λάβουν επίσης οι κατωτέρω κατηγορίες 
ανέργων ναυτικών: 

α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ’ όσον έχουν πάνω από 
οκτώ (8) χρόνια θαλάσσια υπηρεσία. 

β) Ναυτικοί άνεργοι εγγεγραμένοι στο ΓΕΝΕ, που απο¬ 
λύθηκαν από τις τάξεις των Ενόπλων Δυνάμεων μετά την 
30ή Ιουνίου 1994 και μέχρι την 25η Δεκεμβρίου 1994, εφ’ 
όσον έχουν τουλάχιστον δύο (2) χρόνια συνολική θαλάσσια 
υπηρεσία. 

γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του ΠΔ 272/82 όπως τρο¬ 


ποποιήθηκε με το ΠΔ 49/83 για ένα εξάμηνο τουλάχιστον 
μετά την 1 η Ιανουάριου 1994 και δεν ναυτολογήθηκαν 
από τότε περισσότερο από ένα (1) μήνα. 

δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

Αρθρο 3 

1. Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται η κτηθείσα υπηρεσία: 

ι) Σε πλοία με ελληνική σημαία. 

ιι) Σε πλοία με ξένη σημαία συμβεβλημένα με το Ναυ¬ 
τικό Απομαχικό Ταμείο (ΝΑΤ). 

ιιι) Σε πλοία με ξένη σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ' όσον έχει εξαγορα- 
σθεί νόμιμα η υπηρεσία για το ΝΑΤ. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υπη¬ 
ρεσία για τον σκοπό το παρόντος Προεδρικού Διατάγμα¬ 
τος. 

3. Δεν προσμετρείται ως χρόνος θαλάσσιας Υπηρεσίας, 
η Υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και της 
ανεργίας ο μήνας υπολογίζεται σε τριάντα (30) ημέρες, 
όπως ορίζει η περίπτωση 18 του άρθρου 1 του Π.Δ. 894/ 
81, τελευταία δε απόλυση λογίζεται η ημερομηνία μέχρι 
την οποία ο ναυτικός δικαιούται να λάβει αποζημίωση ή μι¬ 
σθό κατά άρθρα 62,66 και 75 του Κώδικα Ιδιωτικού Ναυτι¬ 
κού Δικαίου (ΚΙΝΔ). 

Αρθρο 4 

Για τον χαρακτηρισμό σαν χρόνιου, του νοσήματος των 
ναυτικών του εδαφίου (α) της παραγράφου 2 του άρθρου 2 
του παρόντος αρμόδιοι είναι: 

α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου ΑΘΗΝΩΝ - ΠΕΙ¬ 
ΡΑΙΩΣ και τέως Διοικήσεως Πρωτευούσης. 

β) Οι έμμισθοι ιατροί του Οίκου Ναύτου, για τις περιοχές 
αρμοδιότητος Επαρχιακών Παραρτημάτων Οίκου Ναύ¬ 
του. 

γ) Οι γιατροί του πλησιέστερου στον δικαιούχο Δημο¬ 
σίου Νοσοκομείου, για τις υπόλοιπες περιοχές. 

Άρθρο 5 

Η οικονομική ενίσχυση του άρθρου 1 θα καταβληθεί 
στους δικαιούχους, εντός ανατρεπτικής προθεσμίας 20 
εργασίμων ημερών αρχομένης από την επομένη της δημο- 
σιεύσεως του παρόντος, εφόσον προσέλθουν οι ίδιοι προ¬ 
σωπικά στον Οίκο Ναύτου Πειραιά ή στα κατά τόπους Κε¬ 
ντρικά Λιμεναρχεία, Λιμεναρχεία, Υπολιμεναρχεία και λοι¬ 
πές Λιμενικές Αρχές, στις οποίες εδρεύουν Παραρτήματα 
Οίκου Ναύτου. 

Νόμιμες εξουσιοδοτήσεις γίνονται δεκτές μόνο με 
έγκριση του Προϊσταμένου της Αρχής, η οποία καταβάλλει 

την έκτακτη οικονομική ενίσχυση και μόνον εφ’ όσον δι¬ 
καιολογείται η αδυναμία του δικαιούχου να προσέλθει ο 
ίδιος λόγω ασθένειας. 

Αρθρο 6 

Κατά την καταβολή της οικονομικής ενίσχυσης, πλην 
της περίπτωσης των χανσενικών ναυτικών του εδαφίου δ 
της παρ. 2 του άρθρου 2 του παρόντος, καταχωρείται από 
την Αρχή που πληρώνει ειδική πράξη στο φυλλάδιο του 
ναυτικού και ο δικαιούχος υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δύο μάρτυρες, που υπογράφουν την 
απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 12 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Σ ΥΜΒΑΣΕΙ Σ 

( 2 ) 

Σύμβαση χρηματοδότησης του τηρούμενου στην Αγροτική 
Τράπεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων (ΕΛΕΓΠ) του Ελληνικού 
Δημοσίου με το ποσό των δρχ. σαράντα επτά δισεκα¬ 
τομμυρίων (47.000.0000.000) για δαπάνες συγκέ¬ 
ντρωσης γεωργικών προϊόντων κατά την περίοδο 
16.10.94 μέχρι 15.10.95. 

Αθήνα, σήμερα την 12.12.1994 του μηνάς Δεκεμβρίου 
του έτους χίλια εννιακόσια ενενήντα τέσσερα, μεταξύ του 
Ελληνικού Δημοσίου, που εκπροσωπείται από τους 
Υπουργό Οικονομικών Αλεξ. Παπαδόπουλο και Υπουργό 
Γεωργίας Γεωργ. Μωραΐτη και της Αγροτικής Τράπεζας 
της Ελλάδος Α.Ε. που εκπροσωπείται από το Διοικητή της 
Δημήτριο Κανελλόπουλο, συμφωνήθηκαν και συνομολο- 
γήθηκαν τα ακόλουθα: 

ΠΡΟΟΙΜΙΟ 

Από το Υπουργείο Γεωργίας - Διεύθυνση Δ.Α.Γ.Ε.Π. 
έχει υποβληθεί σχετικό αίτημα προ την ΑΤΕ Α.Ε. για χρη¬ 
ματοδότηση του Ειδικού Λογαριασμού Εγγυήσεων Γεωρ- 
γικών Προϊόντων (ΕΔΕΓΠ) του Ελληνικού Δημοσίου για 
πραγματοποίηση πληρωμών για συγκέντρωση γεωργικών 
προϊόντων κ.λπ. κατά την περίοδο 16.10.94 μέχρι 
15.10.95. 

Με την 945/3.2.87 πράξη του Διοικητή της Τράπεζας 
της Ελλάδος επιτρέπεται στην Αγροτική Τράπεζα της Ελ¬ 
λάδος Α.Ε. να χρηματοδοτεί τον Ειδικό Λογαριασμό Εγγυ¬ 
ήσεων Γεωργικών Προϊόντων (ΕΛΕΓΠ). 

Με το Ν. 992/79 καθώς και την 99883/1.8.80 από¬ 
φαση των Υπουργών Οικονομικών και Γεωργίας και 'Ανευ 
Χαρτοφυλακίου επί Σχέσεων Μετά Ε.Κ. έγινε η σύσταση 
του ΕΛΕΓΠ. 


Με την κοινή απόφαση αριθμ. 373612/1553/4.9.80 
των Υπουργών Γ εωργίας, Οικονομικών ρυθμίστηκε ο τρό¬ 
πος λειτουργίας του ανωτέρω Ειδικού Λογαριασμού. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Αρθρο Ιο 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο κατά την περίοδο από 
16ης Οκτωβρίου 1994 μέχρι 15ης Οκτωβρίου 1995 μέχρι 
ποσού δρχ. σαράντα επτά δισεκατομμυρίων 
(47.000.000.000), για πραγματοποίηση πληρωμών συ¬ 
γκέντρωσης γεωργικών προϊόντων και εκπλήρωση τυχόν 
υποχρεώσεων της χώρας προς την ΕΟΚ, που προκύπτουν 
αποκλειστικά από την παρέμβαση στην αγορά προϊόντων 
σε εφαρμογή σχετικών κοινοτικών διατάξεων. 

Αρθρο 2ο 

Οι υπουργοί Οικονομικών και Γ εωργίας, που εκπροσω¬ 
πούν το Δημόσιο, δηλώνουν με την παρούσα ότι συνά¬ 
πτουν δάνειο από την Αγροτική Τράπεζα της Ελλάδος 
Α.Ε., ποσού δρχ. σαράντα επτά δισεκατομμυρίων 
(47.000.000.000) και εξουσιοδοτούν την Αγροτική Τρά¬ 
πεζα της Ελλάδος Α.Ε. να διαθέσει το προϊόν αυτού όπως 
καθορίζεται στην παρούσα σύμβαση. 

Λήξη δανείου καθορίζεται η 31.12.95. 

Το παραπάνω δάνειο θα επιβαρύνεται με επιτόκιο κυ¬ 
μαινόμενο το οποίο θα είναι ίσο με το επιτόκιο των Εντό¬ 
κων Γραμματίων Ελληνικού Δημοσίου 12μηνης διάρκειας 
που θα ισχύει στην αρχή κάθε περιόδου εκτοκισμού πλέον 
δύο μονάδων. 

Ο εκτοκισμός του δανείου θα πραγματοποιείται κάθε 
τρίμηνο με αρχή την 31.12.94. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή χου δα¬ 
νειοδοτούμενου και χωρίς συμψηφισμό οποιαδήποτε άλ¬ 
λης προμήθειας. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους, τους παρακάτω 
τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός από τη λήξη του τρι¬ 
μήνου θα διακόπτεται η χρηματοδότηση του Λογαρια¬ 
σμού. 

Η δανείστρια, όσο θα ισχύει η σύμβαση αυτή και μέχρι να 

εξοφληθεί τελείως ίο δάνειο, έχει το δικαίωμα να μετα¬ 
βάλλει το επιτόκιο εφόσον μεταβληθεί το κόστος άντλη¬ 
σης των κεφαλαίων της. 

Άρθρο 3ο 

Η χρήση του δανείου θα γίνεται τμηματικά μέσα στην 
περίοδο από 16.10.94 έως 15.10.95 με μηνιαίους προϋ¬ 
πολογισμούς που θα υποβάλλει η ΔΙΔΑΓΕΠ στην Αγροτική 
Τράπεζα της Ελλάδος. 

Πρόβλεψη των αναγκαίων κάθε μήνα κονδυλίων πληρω¬ 
μών και εισπράξεων που αναμένεται να πραγματοποιη¬ 
θούν, θα γίνεται στο τέλος του προηγούμενου μήνα από τη 
ΔΙΔΑΓΕΠ. 

Το δάνειο θα εμφανίζεται λογιστικά στον Ειδικό Λογα¬ 
ριασμό Εγγυήσεων Γεωργικών Προϊόντων 1296 «ΔΙΔΑ- 
ΓΕΠ - Λογαριασμός χρηματοδότησης 1994-1995» που 
τηρείται στην Αγροτική Τράπεζα της Ελλάδος Α.Ε.». 

Οι χρεώσεις του λογαριασμού θα γίνονται με αξία (νε- 
Ιβυτ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΟΑ με αξία (νείβυΓ) τη δεύτερη 
εργάσιμη ημέρα από την πίστωση του λογαριασμού της 
ΑΤΕ στην Τράπεζα της Ελλάδος. 

Με το προϊόν του δανείου θα πιστώνεται πιστωτικός λο¬ 
γαριασμός του Δημοσίου, ο οποίος και θα χρεώνεται με τις 
πληρωμές που θα γίνονται για την αξία των γεωργικών 
προϊόντων της Χώρας προς την ΕΟΚ που προκύπτουν 
αποκλειστικά από την παρέμβαση στην αγορά προϊόντων 
σε εφαρμογή σχετικών κοινοτικών διατάξεων, καθώς επί¬ 
σης με τους τόκους του δανείου. 

Συμφωνείται επίσης ότι, σε περίπτωση εξαγωγής των 
αγροτικών προϊόντων που συγκεντρώνει η ΔΙΔΑΓΕΠ με 
την παρούσα χρηματοδότηση, οι σχετικές με την εξαγωγή 
εργασίες θα διεξάγονται μέσω της ΑΤΕ Α.Ε. 

Άρθρο 4ο 

Για τις πληρωμές, που γίνονται με το σύστημα των προ¬ 
καταβολών, η ΑΤΕ Α.Ε. υποχρεούται να θέτει αμέσως τα 
ποσά στη διάθεση των Καταστημάτων, με βάση τις κατα¬ 
νομές της ΔΙΔΑΓΕΠ ή άλλου εξουσιοδοτημένου Οργά¬ 
νου. 

Με τα ποσά αυτά η ΑΤΕ Α.Ε. καθίσταται αυτόματα υπό¬ 
λογος και υποχρεούται να αποστέλλει τα δικαιολογητικά 
πληρωμών στις προθεσμίες που ορίζουν οι εντολές πλη¬ 
ρωμής της Διεύθυνσης Δ.Α.Γ.Ε.Π. του Υπουργείου Γεωρ¬ 
γίας. 

Η Τράπεζα υποχρεούται επίσης να παρακολουθεί λογι¬ 
στικά τα ποσά αυτά σε ιδιαίτερες κατά προϊόν, δραστηριό¬ 
τητα και έτος, υπομερίδες, που θα κλείνουν με τα εκκα- 
θαριζόμενα, μετά τον έλεγχο των δικαιολογητικών, μέχρι 
30.4.96 (με νβίβυτ 16.10.1995) ενοποιουμένων και παρα- 
τεινομένων των σχετικών προθεσμιών των προκαταβολών 
μέχρι της ημερομηνίας αυτής μη επιτρεπομένου οιουδή- 
ποτε συμψηφισμού. 

Οι λοιπές πληρωμές σε βάρος του λογαριασμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γε¬ 
ωργίας, που έχουν εκδοθεί ή θα εκδοθούν σ’ εφαρμογή 


των διατάξεων των άρθρων 23, 26 και 28 του Νόμου 922/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γεωργικών Προϊό¬ 
ντων. 

Εξαιρετικά, οι τόκοι του δανείου του Δημοσίου θα ανα¬ 
λαμβάνονται από την Αγροτική Τράπεζα της Ελλάδος Α.Ε. 
που εξουσιοδοτείται με την παρούσα για την ανάληψη του 
εκάστοτε οφειλόμενου ποσού, χωρίς την έκδοση εντολής 
πληρωμής. 

Τα ποσά που καταβάλλει η Αγροτική Τράπεζα της Ελλά¬ 
δος Α.Ε. βάσει εντολών πληρωμής, καθώς και οι τόκοι της 
χρηματοδότησης, παρακολουθούνται λογιστικά σε ιδιαίτε¬ 
ρες υπομερίδες γιατί για τα ποσά αυτά ενεργεί ως Ταμίας 
και δεν έχει υποχρέωση αποδόσεως λογαριασμού. 

Η Αγροτική Τράπεζα της Ελλάδος ευθύνεται για την 
εκτέλεση των εντολών είσπραξης ή πληρωμής, την κανο¬ 
νική τήρηση του «Ειδικού Λογαριασμού ΕΓΠ» καθώς και 
στην πιστή τήρηση των διαδικασιών που αναφέρονται σ’ 
αυτή, σύμφωνα με την προαναφερθείσα κοινή απόφαση 
των Υπουργών Οικονομικών και Γεωργίας. 

Η ΑΤΕ υποχρεούται επίσης για την παροχή στη ΔΙΔΑ- 
ΓΕΠ του Υπουργείου Γεωργίας, οποιοσδήποτε στοιχείου ή 
πληροφορίας σχετικά με την κίνηση ή κατάσταση του Ειδι¬ 
κού Λογαριασμού ΕΓΠ». 

Η Αγροτική Τράπεζα δεν έχει καμιά ευθύνη, για την εκ 
μέρους του Δημοσίου ανάληψη υποχρεώσεως, την ανα¬ 
γνώριση - εκκαθάριση οποιοσδήποτε δαπάνης καθώς και 
την έκδοση εντολής πληρωμής εκ μέρους της ΔΙΔΑ- 
ΓΕΠ. 

Για την εκτέλεση από την Αγροτική Τράπεζα, με χρέ- 
ωση του Ειδικού Λογαριασμού ΕΓΠ του τηρείται σ' αυτή, 
των εντολών προπληρωμής του εκδίδονται από τη ΔΙΔΑ- 
ΓΕΠ στο όνομα της ΑΤΕ για την εξόφληση της αξίας αγρο¬ 
τικών προϊόντων με βάση τις τιμές παρέμβασης η προμή¬ 
θεια της Αγροτικής Τράπεζας συμφωνείται σε ποσοστό 
1 % πάνω στο ύψος των πληρωμών που εκτελούνται σε βά¬ 
ρος του Ειδικού αυτού Λογαριασμού. 

Η καταβολή της παραπάνω προμήθειας γίνεται με την 
έκδοση εντολής πληρωμής από τη ΔΙΔΑΓΕΠ του Υπουρ¬ 
γείου Γ εωργίας, μέσα σε ένα μήνα από τη λήξη κάθε ημε¬ 
ρολογιακού τριμήνου με βάση την κατάσταση πληρωμών 
του τριμήνου που έληξε και τη σχετική αίτηση της Αγροτι¬ 
κής Τράπεζας της Ελλάδος. 

Η δαπάνη της προμήθειας αυτής βαρύνει τη σχετική πί¬ 
στωση του Προϋπολογισμού του Ειδικού Λογαριασμού 
ΕΓΠ και καλύπτεται με επιχορήγηση από τον Κρατικό 
Προϋπολογισμό. 

Η προμήθεια αυτή δεν συμψηφίζεται με οποιαδήποτε 
άλλη προμήθεια αμοιβή ή με τόκους που δικαιούται η 
Α.Τ.Ε. 

Το παραπάνω ποσό προμήθειας θεωρείται και από τα 
δύο συμβαλλόμενα μέρη ως δίκαιο και εύλογο. 

Οι εισπράξεις που θα πραγματοποιούνται από τη διά¬ 
θεση των γεωργικών προϊόντων που συγκεντρώνονται κα¬ 
θώς και από άλλες πηγές, θα μεταφέρονται σε πίστωση 

του ως άνω Λογαριασμού 129ο «ΔΙΔΑΓΕΠ - Λογαριασμός 
Χρηματοδότησης 1994 - 1995». 

Αρθρο 5ο 

Πέρα από τη χρηματοδότηση αυτή η Αγροτική Τράπεζα 
της Ελλάδος Α.Ε. δεν θα έχει ανάμιξη στην αποθηκευτική 
διαχείριση της συγκέντρωσης των γεωργικών προϊό¬ 
ντων. 

Η διαχείριση της ΑΤΕ Α.Ε. δεν υπάγεται στις διατάξεις 
περί Δημοσίου Λογιστικού. 

Άρθρο 6ο 

Η σύμβαση διέπεται από τις διατάξεις του Νόμου 4322/ 
1929, όπως τροποποιήθηκε και συμπληρώθηκε, καθώς 
και από το Ν.Δ. από 17 Ιουλίου 1923 «περί ειδικών διατά¬ 
ξεων επί Ανωνύμων Εταιριών» σε συνδυασμό με το Ν. 
1914/90 και του υπ’ αριθμ. 4983/1991 Καταστατικού 
Συμβολαίου που δημοσιεύθηκε στο τ. 2960/8.7.91 Α.Ε. 
και Ε.Π.Ε. της Εφημερίδας Κυβερνήσεως. 

Για το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1994. 

Οι Συμβαλλόμενοι 

Ο Υπουργός Οικονομικών 
ΑΛΕΞ. ΠΑΠΑΔΟΠΟΥΛΟΣ 
Ο Υπουργός Γεωργίας 
ΓΕΩΡΓ. ΜΩΡΑΪΤΗΣ 

Ο Διοικητής 

της Αγροτικής Τράπεζας της Ελλάδος 
ΔΗΜΗΤΡΙΟΣ ΚΑΝΕΛΛΟΠΟΥΛΟΣ 

-♦- 

(3) 

Σύμβαση χρηματοδότησης του τηρούμενου στην Αγροτική 
Τ ράπεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων (ΕΛΕΓΠ) του Ελληνικού 
Δημοσίου, με το ποσό των δρχ. τριακοσίων είκοσι δισε¬ 
κατομμυρίων (320.000.000.000) σε ανοικτό λογαρια¬ 
σμό για χρηματοδότηση γεωργικών κοινοτικών δαπα¬ 
νών κατά την περίοδο 16.10.94 μέχρι 15.10.95. Κί¬ 
νηση και τήρηση του Ειδ. Λογ/σμού ΕΓΠ (εκτέλεση ει¬ 
σπράξεων - πληρωμών). 

Αθήνα σήμερα την 12.12.1994 του μηνός Δεκεμβρίου 
του έτους χίλια εννιακόσια ενενήντα τέσσερα, μεταξύ του 
Ελληνικού Δημοσίου, που εκπροσωπείται από τους 
Υπουργό Οικονομικών Αλεξ. Παπαδόπουλο και Υπουργό 
Γεωργίας Γεωργ. Μωραΐτη και της Αγροτικής Τράπεζας 
της Ελλάδος Α.Ε., που εκπροσωπείται από το Διοικητή 
της Δημήτριο Κανελλόπουλο, συμφωνήθηκαν και συνομο- 
λογήθηκαν τα ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει κα¬ 
θοριστεί ο τρόπος με τον οποίο χορηγούνται οι προκατα¬ 
βολές του ΡΕΟΘΑ στα κράτη - μέλη της Κοινότητας, οι 


οποίες επιβαρύνουν τις πιστώσεις του Τμήματος Εγγυή¬ 
σεων, σύμφωνα με τον κανονισμό 729/70, όπως τροπο¬ 
ποιήθηκαν ύστερα από απόφαση 3183/87 του Συμβου¬ 
λίου Υπουργών Γ εωργίας στο Λουξεμβούργο. 

Σύμφωνα με τα ανωτέρω τα κράτη - μέλη καταβάλλουν 
από δικούς τους πόρους τις αναγκαίες πιστώσεις για κά¬ 
λυψη των σχετικών δαπανών. Τα χρήματα αυτά θα επι- 
στρέφονται από το ΡΕ06Α στην αρχή του δεύτερου μήνα 
από εκείνον που έγιναν οι πληρωμές. 

Με την 1145/22.9.87 πράξη του Διοικητή της Τράπε¬ 
ζας της Ελλάδος επιτρέπεται στην Αγροτική Τράπεζα της 
Ελλάδος Α.Ε. να χρηματοδοτεί τον ΕΛΕΓΠ για καταβολή 
των ενισχύσεων που καλύπτονται από πιστώσεις του ΡΕ- 
ΟΟΑ - Τμήματος Εγγυήσεων - έναντι εκχώρησης των σχε¬ 
τικών απαιτήσεων. 

Το επιτόκιο καθώς και οι λοιποί όροι θα καθορίζονται 
από τις χρηματοδότριες Τράπεζες και τα αρμόδια κρατικά 
όργανα. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Με το Ν. 992/79 καθώς και την 99883/1.8.80 από¬ 
φαση των Υπουργών Οικονομικών, Γεωργίας και Άνευ 
Χαρτοφυλακίου Επί Σχέσεων Μετά ΕΚ έγινε η σύσταση 
του ΕΛΕΓΠ. 

Με την κοινή απόφαση αριθμ. 373612/1553/4.9.80 
των Υπουργών Γ εωργίας και Οικονομικών ρυθμίστηκε ο 
τρόπος λειτουργίας του ανωτέρω Ειδικού Λογαριασμού. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Άρθρο Ιο 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο μέχρι του ποσού τριακο- 
σίων είκοσι δισεκατομμυρίων (320.000.000.000) δρχ., σε 
ανοικτό λογαριασμό, για πραγματοποίηση πληρωμών, για 
την καταβολή δαπανών στον Γεωργικό Τομέα, κατά την 
περίοδο από 16ης Οκτωβρίου 1994 μέχρι 15ης Οκτω¬ 
βρίου 1995, σύμφωνα με το σύστημα πληρωμών, που 
ισχύει μετά την τροποποίηση του Κανονισμού 729/70. 

Άρθρο 2ο 

Οι Υπουργοί Οικονομικών και Γ εωργίας, που εκπροσω¬ 
πούν το Δημόσιο, δηλώνουν με την παρούσα ότι συνά¬ 
πτουν δάνειο από την Αγροτική Τ ράπεζα της Ελλάδος Α.Ε. 
ποσού δρχ. τριακοσίων είκοσι δισεκατομμυρίων 
(320.000.000.000) σε ανοικτό λογαριασμό, και εξουσιο¬ 
δοτούν την Αγροτική Τράπεζα της Ελλάδος Α.Ε. να διαθέ¬ 
σει το προϊόν αυτού όπως καθορίζεται στην παρούσα σύμ¬ 
βαση. 

Λήξη δανείου καθορίζεται η 31.12.95. 

Το παραπάνω δάνειο θα επιβαρύνεται με επιτόκιο κυ- 

μαινόμενο, το οποίο θα είναι ίσο με το επιτόκιο των Εντό¬ 
κων Γραμματίων Ελληνικού Δημοσίου 12μηνης διάρκειας 
που θα ισχύει στην αρχή κάθε περιόδου εκτοκισμού πλέον 
δύο μονάδων. 

Ο εκτοκισμός του δανείου θα πραγματοποιείται κάθε 
τρίμηνο με αρχή την 31.12.94. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή του δα¬ 
νειοδοτούμενου και χωρίς συμψηφισμό από οποιαδήποτε 
άλλη προμήθεια. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους, τους παραπάνω 
τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός από τη λήξη του τρι¬ 
μήνου θα διακόπτεται η χρηματοδότηση του Λογαρια¬ 
σμού. 

Η δανείστρια, όσο θα ισχύει η σύμβαση αυτή και μέχρι να 
εξοφληθεί το δάνειο, έχει το δικαίωμα να μεταβάλλει το 
επιτόκιο εφόσον μεταβληθεί το κόστος άντλησης των κε¬ 
φαλαίων της. 

Άρθρο 3ο 

Η χρήση του δανείου θα γίνεται τμηματικά με καταστά¬ 
σεις εντολών πληρωμών ή με έγγραφα που θα παραδίδει 
το Υπουργείο Γεωργίας (Διεύθυνση ΔΑΓΕΠ) στην ΑΤΕ. 

Το δάνειο θα εμφανίζεται λογιστικά στον Ειδικό Λογα¬ 
ριασμό 1295 - ΔΙΔΑΓΕΠ χρηματοδότηση για καταβολή 
ενισχύσεων ΡΕ06Α (εγγυήσεις) - που θα ανοιχτεί στην 
Αγροτική Τράπεζα της Ελλάδος. 

Οι χρεώσεις του λογαριασμού θα γίνονται με αξία (νε- 
ΙθυΓ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΟΑ με αξία (νείευτ) τη δεύτερη 
εργάσιμη ημέρα από την πίστωση του λογαριασμού της 
ΑΤΕ στην Τράπεζα της Ελλάδος. 

Με το προϊόν του δανείου θα πιστώνεται ο λογαριασμός 
του Δημοσίου «ΡΕΟΟΑ - Προϊόν χρηματοδότησης για πλη¬ 
ρωμές ενισχύσεων και άλλες εισπράξεις» Α.Κ. 4456, - ο 
οποίος και θα χρεώνεται με τις αναλήψεις που θα γίνονται 
για τις πληρωμές που αναφέρονται στο άρθρο 1 της πα¬ 
ρούσας. 

Σε περίπτωση απόρριψης από την Κοινότητα πληρωμών 
γεωργικών δαπανών που εκχωρούνται στην ΑΤΕ τα αντί¬ 
στοιχα ποσά θα καταβάλλονται στην ΑΤΕ από τον Κρατικό 
Προϋπολογισμό αμέσως μετά τη γνωστοποίηση της απόρ¬ 
ριψης και σε καμιά περίπτωση πέραν του μηνός, αλλιώς θα 
διακόπτεται η χρηματοδότηση του Λογαριασμού. 

Σε περίπτωση που για οποιονδήποτε λόγο δεν εξοφλη¬ 
θεί κατά τη λήξη της, η χρηματοδότηση, του ίδιου σκοπού, 
που συμφωνήθηκε κατά την προηγούμενη περίοδο, με 
την από 22.2.1994 σύμβαση μεταξύ του Ελληνικού Δημο¬ 
σίου, όπως αυτό εκπροσωπείται στην προαναφερόμενη 
σύμβαση και της ΑΤΕ, τότε θα διακόπτεται η χρηματοδό¬ 
τηση της παρούσας σύμβασης μέχρι να εξοφληθεί ολο¬ 
κληρωτικά η προηγούμενη. 

Άρθρο 4ο 

Η πληρωμή των δικαιούχων θα γίνεται από την ΑΤΕ 


εντός τριών ημερών από την ημέρα που κατατίθενται στην 
ΑΤΕ οι καταστάσεις πληρωμής με αξία την ημέρα χρέωσης 
του λογαριασμού 4456 (άρθρο 3 Σύμβασης). 

Η Αγροτική Τράπεζα της Ελλάδος ΑΕ φέρει σε πίστωση 
του Ειδικού Λογαριασμού ΕΓΠ τα χρηματικά ποσά που κα¬ 
τατίθενται υπέρ του λογαριασμού αυτού είτε με εντολές 
της ΔΙΔΑΓΕΠ του Υπουργείου Γεωργίας είτε με εντολές 
οργάνων και φορέων που εξουσιοδοτούνται γι’ αυτό και 
σύμφωνα με τη διαδικασία που προβλέπεται από την προ- 
αναφερθείσα κοινή απόφαση των Υπουργών Οικονομικών 
και Γεωργίας. 

Τυχόν λοιπές πληρωμές σε βάρος του λογαριασμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γε- 
ωργίας, που έχουν εκδοθεί ή θα εκδοθούν σ' εφαρμογή 
των διατάξεων των άρθρων 23, 26 και 28 του Νόμου 992/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γεωργικών Προϊό¬ 
ντων. 

Γ ια τα ποσά που καταβάλλει η Αγροτική Τ ράπεζα της 
Ελλάδος από το Λογαριασμό ενεργεί ως Ταμίας και δεν 
έχει υποχρέωση απόδοσης λογαριασμού. 

Η Αγροτική Τράπεζα της Ελλάδος ευθύνεται για την 
εκτέλεση των εντολών είσπραξης ή πληρωμής, την κανο¬ 
νική τηρηση του «Ειδικού Λογαριασμού ΕΓΠ» καθώς και 
την πιστή τήρηση των διαδικασιών που αναφέρονται σ' 
αυτή, σύμφωνα με την προαναφερθείσα κοινή απόφαση 
των Υπουργών Οικονομικών και Γεωργίας. 

Η ΑΤΕ υποχρεούται επίσης για την παροχή στη ΔΙΔΑ- 
ΓΕΠ του Υπουργείου Γεωργίας, οποιουδήποτε στοιχείου ή 
πληροφορίας σχετικά με την κίνηση ή κατάσταση του «Ει¬ 
δικού Λογαριασμού ΕΓΠ». 

Η Αγροτική Τ ράπεζα δεν έχει καμιά ευθύνη για την εκ 
μέρους του Δημοσίου ανάληψη υποχρεώσεως, την ανα¬ 
γνώριση - εκκαθάριση οποιοσδήποτε δαπάνης καθώς και 
την έκδοση εντολής πληρωμής εκ μέρους της ΔΙΔΑ- 
ΓΕΠ. 

Η Αγροτική Τ ράπεζα της Ελλάδος για την τήρηση και κί¬ 
νηση του «Ειδικού Λογαριασμού ΕΓΠ» που τηρείται σ' 
αυτή σύμφωνα με τους όρους της παρούσας σύμβασης και 
όσα ορίζονται στην κοινή απόφαση αριθμ. 373612/1553/ 
4.9.80 των Υπουργών Οικονομικών και Γ εωργίας, δικαιού¬ 
ται προμήθεια η οποία συμφωνείται σε ποσοστό 0,2% 
πάνω στο συνολικό ύψος των εκτελουμένων εντολών πλη¬ 
ρωμής σε βάρος του ειδικού αυτού λογαριασμού, ποσοστό 
που θεωρείται εύλογο και δίκαιο από τα συμβαλλόμενα 
μέρη. 

Εξαιρούνται από την προμήθεια οι εντολές πληρωμής 
που αφορούν πληρωμές για επιστροφές χρηματοδοτή¬ 
σεων ή ενισχύσεων από τον Κρατικό Προϋπολογισμό, για 
απόδοση υπέρ τρίτων κρατήσεων και προμήθειας της 
Αγροτικής Τράπεζας της Ελλάδος. Δεν επιτρέπεται σε 
καμιά περίπτωση είσπραξη διπλής προμήθειας, για την 
αυτήν χρηματική διαχείριση. 

Η καταβολή της παραπάνω προμήθειας γίνεται με την 
έκδοση εντολής πληρωμής από τη ΔΙΔΑΓΕΠ του Υπουρ¬ 
γείου Γεωργίας, μέσα σ' ένα μήνα από τη λήξη του κάθε 

ημερολογιακού τριμήνου, με βάση την κατάσταση πληρω¬ 
μών του τριμήνου που έληξε και τη σχετική αίτηση της 
Αγροτικής Τράπεζας της Ελλάδος. 

Η δαπάνη της προμήθειας αυτής βαρύνει τη σχετική πί¬ 
στωση του Προϋπολογισμού του «Ειδικού Λογαριασμού 
ΕΓΠ» και καλύπτεται με επιχορήγηση από τον Κρατικό 
Προϋπολογισμό. 

Αρθρο 5ο 

Οι πιστώσεις που υποχρεούται να καταβάλλει ο ΡΕΟΟΑ 
- Τμήμα Εγγυήσεων - με τη νέα καθορισμένη διαδικασία, 
εκχωρούνται με την παρούσα σύμβαση από το Δημόσιο 
στην Αγροτική Τράπεζα της Ελλάδος, σύμφωνα με την 
1145/22.9.87 Πράξη του Διοικητή της Τράπεζας της Ελ¬ 
λάδος και θα κατατίθενται σε πίστωση του δανείου. 

Αρθρο 6ο 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. 

Αρθρο 7ο 

Η σύμβαση διέπεται από τις διατάξεις του Καταστατικού 
Νόμου της Αγροτικής Τράπεζας της Ελλάδος 4332/1929, 
όπως τροποποιήθηκε και συμπληρώθηκε καθώς και από 
το Ν.Δ. από 17 Ιουλίου 1923 «περί ειδικών διατάξεων επί 
Ανωνύμων Εταιρειών» σε συνδυασμό με το Ν. 1914/90 και 
του υπ’ αριθμ. 4983/1991 Καταστατικού Συμβολαίου που 
δημοσιεύθηκε στο Τ. 2960/8.7.91 Α.Ε. και Ε.Π.Ε. της 
Εφημερίδας της Κυβερνήσεως. 

Για το σκοπό αυτό συντάχθηκε η παρούσα σύμβαση που 
υπογράφεται οτη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1994. 

Οι Συμβαλλόμενοι 

Ο Υπουργός Οικονομικών 
ΑΛΕΞ. ΠΑΠΑΔΟΠΟΥΛΟΣ 
Ο Υπουργός Γεωργίας 
ΓΕΩΡΓ. ΜΩΡΑΪΤΗΣ 

Ο Διοικητής 

της Αγροτικής Τράπεζας της Ελλάδος 
ΔΗΜΗΤΡΙΟΣ ΚΑΝΕΛΛΟΠΟΥΛΟΣ 


ΑΝΑ ΚΟΙΝΩΣ ΕΙΣ 

Αριθ. Φ.0544/4248 (4) 

Ανακοίνωση για τη θέση σε ισχύ της Συμφωνίας Ελλάδος - 
Πολωνίας για συνεργασία του Υπουργείου Δημόσιας 
Τάξης της Ελληνικής Δημοκρατίας και του Υπουργείου 
Εσωτερικών της Δημοκρατίας της Πολωνίας σε θέματα 
αρμοδιότητάς τους. (Βαρσοβία, 18 Ιουνίου 1993). 

Το Υπουργείο Εξωτερικών ανακοινώνει ότι στις 6 Δε¬ 
κεμβρίου 1994 έλαβε χώρα στην Αθήνα η ανταλλαγή των 
εγγράφων επικυρώσεως της Συμφωνίας μεταξύ των Κυ¬ 
βερνήσεων της Ελληνικής Δημοκρατίας και της Δημοκρα¬ 
τίας της Πολωνίας για τη συνεργασία του Υπουργείου Δη¬ 
μόσιας Τάξης της Ελληνικής Δημοκρατίας και του Υπουρ¬ 
γείου Εσωτερικών της Δημοκρατίας της Πολωνίας σε θέ¬ 
ματα αρμοδιότητάς τους, η οποία υπογράφηκε στη Βαρ¬ 
σοβία στις 18 Ιουνίου 1993. 

Η παραπάνω Συμφωνία, η οποία κυρώθηκε με τον υπ’ αριθ. 
2221/1994 Νόμο που δημοσιεύθηκε στο υπ’ αριθ. 110 
Φύλλο της Εφημερίδας της Κυβερνήσεως τεύχος Α' της 6ης 
Ιουλίου 1994, θα τεθεί σε ισχύ, σύμφωνα με τη διάταξη του 
άρθρου 9 παρ. 1 αυτής, την 5η Ιανουάριου 1995. 

Αθήνα, 9 Δεκεμβρίου 1994 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

Αριθ. Φ.0544/4301 (5) 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων της Ελληνικής Δημοκρατίας και της 
Ρουμανίας για τη συνεργασία στην επιστήμη και την τε¬ 
χνολογία. (Βουκουρέστι, 14.12.1993). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
Ί ής Ρουμανίας για τη συνεργασία στην επιστήμη και την 
τεχνολογία, η οποία υπογράφηκε στο Βουκουρέστι στις 
14 Δεκεμβρίου 1993 και κυρώθηκε με τον υπ' αριθ. 2230/ 
1994 Νόμο που δημοσιεύθηκε στο υπ’ αριθ. 138 Φύλλλο 
της Εφημερίδας της Κυβερνήσεως τεύχος Α' της 31ης 
Αυγούστου 1994, τέθηκε σε ισχύ, σύμφωνα με τη διάταξη 
του άρθρου 10 παράγρ. 1 αυτής, την 5η Οκτωβρίου 1994. 

Αθήνα, 9 Δεκεμβρίου 1994 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

"Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμη.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


χ. 15.000 
» 30.000 

» 10.000 
» 30.000 

» 20.000 
» 10.000 
» 5 000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










